

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄԻՆ**

**Ո Ր Ո Շ ՈՒ Մ N 659-Ա**

**վարչական տուգանք նշանակելու մասին**

16 սեպտեմբերի 2021թ. ք. Երևան

Հայաստանի Հանրապետության սննդամթերքի անվտանգության տեսչական մարմնի (այսուհետ՝ Տեսչական մարմին) ղեկավար Գեորգի Ավետիսյանս, քննելով «ԷՅԹ18Ն» սահմանափակ պատասխանատվությամբ ընկերության տնօրեն Վարդգես Մանվելի Քիբարեանի նկատմամբ հարուցված վարչական վարույթի վերաբերյալ գործը,

**ՊԱՐԶԵՑԻ՝**

Տեսչական մարմնի ղեկավարի 2021 թվականի հուլիսի 7-ի N 1489-Ա հրամանի համաձայն «ԷՅԹ18Ն» սահմանափակ պատասխանատվությամբ ընկերությունում իրականացված ստուգման արդյունքում պարզվել և 2021 թվականի օգոստոսի 10-ի վարչական իրավախախտման վերաբերյալ N 1489 արձանագրությամբ արձանագրվել է այն փաստը, որ տնտեսավարող սուբյեկտի կողմից խախտվել են «Սննդամթերքի անվտանգության մասին» օրենքի 9-րդ հոդվածի 10-րդ մասի 1-ին կետի, Հայաստանի Հանրապետության կառավարության 2011 թվականի հունվարի 20-ի N 34-Ն որոշման հավելվածի 55-րդ և 59-րդ կետերի պահանջները, այն է՝

- սննդի շղթայում ներգրավված անձնակազմը չի ենթարկվել պարտադիր նախնական և պարբերական բժշկական զննությունների, ենթարկվել են՝ Վարդանյան Մուշեղ՝ 27.07.21թ., Մարուն Գրէյտի՝ 15.07.21թ., Մկրտչյան Դուխիկ՝ 15.07.21թ., Փօլիսաճեան Գէորգ՝ 15.07.21թ, մինչ այդ անձնական սանիտարական բժշկական գրքույկներ չեն ունեցել.

- 2020 թվականի հուլիսի 1-ից մինչև 2021 հուլիսի 19-ը չեն ձեռնարկվել համապատասխան միջոցներ կենդանիների ճանճեր, միջոտներ, ուտիճներ, վնասատուներ, կրծողներ մուտքը սննդամթերքի պատրաստման, մշակման, պահման և տեղափոխման տարածքներ կանխելու, ինչպես նաև վնասատուների դեմ պայքարելու ուղղությամբ պայմանագիրը կնքվել է 2021 թվականի հուլիսի 19-ին.

- իրացվում է պիտանիության ժամկետն անցած սննդամթերք Barinoff syrop 1լ., արտ․՝ 25.04.19թ. մինչև 24 ամիս, Monin popcorn 0.7 լ. մինչև 08․2020թ., Monin peche 0.7լ. մինչև 07․2020թ., Monin popcorn 0.7 լ. մինչև 05․2020թ., Monin Framboise 0.7 լ. մինչև 12․2020թ., Monin Fraise 0.7 լ. 0.5 լ.  մինչև 05․2021թ., հարած կաթի սերուցք 250գ. արտ. 06.08.2020թ. մինչև 06.04.2021թ.։

Այսպիսով հաստատվել է, որ սույն վարչական գործով առաջացած իրավախախտման համար պատասխանատու է «ԷՅԹ18Ն» սահմանափակ պատասխանատվությամբ ընկերության տնօրեն Վարդգես Մանվելի Քիբարեանը (հասցե՝ Հայաստանի Հանրապետություն, ք. Երևան, Լեոյի 1, բն. 65): Վարդգես Մանվելի Քիբարեանը վարչական իրավախախտման վերաբերյալ գործի քննության տեղի և ժամի մասին պատշաճ կարգով ծանուցվել է, սակայն գործի քննությանը չի ներկայացել և միջնորդություն չի ներկայացրել գործի քննությունը հետաձգելու մասին:

Հիմք ընդունելով վերոգրյալը, հաշվի առնելով կատարված իրավախախտման բնույթը և ղեկավարվելով **Վարչարարության հիմունքների և վարչական վարույթի մասին օրենքի 57-րդ հոդվածի 2-րդ մասի գ կետով, Վարչական իրավախախտումների վերաբերյալ օրենսգրքի 14-րդ, 32-րդ, 35-րդ, 2382-րդ, 279-րդ, 281-րդ հոդվածներով, 158-րդ հոդվածի 35-րդ մասով և 188-րդ հոդվածի 1-ին մասով՝**

**Ո Ր Ո Շ Ե Ց Ի՝**

1. «ԷՅԹ18Ն» սահմանափակ պատասխանատվությամբ ընկերության տնօրեն Վարդգես Մանվելի Քիբարեանի նկատմամբ՝

1 **Վարչական իրավախախտումների վերաբերյալ օրենսգրքի 158-րդ հոդվածի 35-րդ մասով սահմանված իրավախախտման կատարման համար** նշանակել տուգանք՝ սահմանված նվազագույն աշխատավարձի քսանապատիկի չափով՝ 20.000 (քսան հազար) ՀՀ դրամ.

2 **Վարչական իրավախախտումների վերաբերյալ օրենսգրքի 188-րդ հոդվածի 1-ին մասով սահմանված իրավախախտման կատարման համար** նշանակել տուգանք՝ սահմանված նվազագույն աշխատավարձի հարյուրհիսնապատիկի չափով՝ 150.000 (հարյուր հիսուն հազար) ՀՀ դրամ.

1. Տուգանքը վճարել թիվ 900005242822 գանձապետական հաշվին և վճարումն ապացուցող բանկային անդորրագրի պատճենը սեղմ ժամկետում ներկայացնել Տեսչական մարմին:
2. Վարչական իրավախախտումների վերաբերյալ օրենսգրքի 305**-րդ** հոդվածի համաձայն՝ խախտողի կողմից տուգանքը պետք է վճարվի տուգանք նշանակելու մասին որոշումը նրան հանձնելու օրվանից ոչ ուշ, քան տասնհինգ օրվա ընթացքում, իսկ այդ որոշումը գանգատարկելու կամ բողոքարկելու դեպքում` գանգատը կամ բողոքն առանց բավարարման թողնելու մասին ծանուցման օրվանից ոչ ուշ, քան տասնհինգ օրվա ընթացքում:
3. Վարչարարության հիմունքների և վարչական վարույթի մասին օրենքի 88-րդ հոդվածի համաձայն՝ դրամական պահանջներն ենթակա են կատարման անբողոքարկելի վարչական ակտերի հիման վրա` «Դատական ակտերի հարկադիր կատարման մասին» օրենքով սահմանված կարգով:
4. Սույն որոշումը կարող է բողոքարկվել վարչական ակտն ընդունած վարչական մարմին կամ դատական կարգով Վարչարարության հիմունքների և վարչական վարույթի մասին օրենքի 71-րդ հոդվածի 1-ին մասի ա կետով սահմանված ժամկետում (երկու ամսվա ընթացքում:

**Գ. ԱՎԵՏԻՍՅԱՆ**



Կ.Տ.